尚衡

尚衡，字一中，陝西省西安府同州人，民籍，治《書經》，明朝政治人物。

 生平 
弘治五年（1492年）壬子科陝西鄉試第三名舉人。弘治九年（1496年）中式丙辰科進士會試第二百三十一名，二甲第五十八名進士。拜工科給事中，十八年八月升吏科右，十月升戶科左給事中，正德元年（1506年）三月升浙江布政司左參議《明武宗毅皇帝實錄·卷之十》：正德元年二月戊午 升戶科左給事中尚衡為浙江布政司左參議。。四年六月升本司左參政，七月改山西左參政，分守河東道，六年六月杨虎等入山西，攻破沁水县等地，七年四月被降一级，左遷漢陽府知府，至郡旬馀卒
《同州志》：尚衡，字一中，同州人。弘治丙辰进士，拜工科给事中。清宁宫灾，衡上封事，以为天子倦勤所致。会诏求直言，两上书各陈四事。其后又造延寿塔，衡上书极谏，上为改容，罢其役。已，迁吏戸二科，数劾论诸大臣不法事。武宗即位，上封事二十条，词皆切直，于是当路衔之。出为浙江右参议，岁饥赈贷，多所全活。升左叅政，复改山西、河东道。下车戢横藩，擒巨盗移守兾、宁。会流贼攻太原，锋甚锐。时官兵已调防泽、潞，衡募勇壮，严城守，又檄材官设伏盘驼谷中，防贼南遁。贼侦知，卒逸去。廵按素不喜衡，至是劾其玩冦，衡亦上书自理，皆左迁衡。迁汉阳知府，至郡旬馀卒。衡负志节，不能下人，居朝劲直敢言，廷臣无不敬惮。及见妒外补气，不少降。尝入贺，时逆瑾用事，恶人高帻，或令衡暂易，衡愤曰：「丈夫宁为一刑，馀改度乎？」其特立类此。子班爵，字宗周，少英敏好学，精研理窟。随衡在浙，衡令师事王文成，故所诣益邃。举弘治甲子乡试，任安居令，刚果勤励，政举民安。季子班命，以明经丞阜城，以戆直不阿上官，弃职归，人谓其不负家训焉。。

家族
曾祖尚檜；祖父尚文；父尚禮，母晆氏。慈侍下。子尚班爵，字宗周，弘治甲子舉人，任安居知縣；季子安班命，阜城县丞。

参考文献

Category:弘治五年壬子科陕西鄉試舉人
H
Category:同州人
Category:明朝工科给事中
Category:明朝吏科右給事中
Category:明朝户科左給事中
Category:明朝浙江布政使司參議
Category:明朝浙江布政使司参政
Category:明朝山西布政使司参政
Category:明朝漢陽府知府